A Tanács irányelve
(1988. június 22.)
a kerekes mezőgazdasági vagy erdészeti traktorok kezelőterére, vezetőhelyéhez történő hozzáférésre, ajtajaira és ablakaira vonatkozó tagállami jogszabályok közelítéséről szóló 80/720/EGK tanácsi irányelvnek a műszaki fejlődéshez történő hozzáigazításáról
(88/414/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 88/297/EGK [1] irányelvvel módosított, a kerekes mezőgazdasági vagy erdészeti traktorok típusjóváhagyására vonatkozó tagállami jogszabályok közelítéséről szóló, 1974. március 4-i 74/150/EGK tanácsi irányelvre [2] és különösen annak 11. cikkére,
mivel a szerzett tapasztalatokat figyelembe véve lehetőség van a legutóbb a 82/890/EGK [3] irányelvvel módosított 80/720/EGK [4]tanácsi irányelv bizonyos rendelkezésének pontosítására és kiegészítésére;
mivel ezen irányelv intézkedései összhangban vannak a mezőgazdasági és erdészeti traktorok kereskedelme technikai akadályainak felszámolásáról szóló irányelveknek a műszaki fejlődéshez történő hozzáigazításával foglalkozó bizottság véleményével,
ELFOGADTA EZT AZ IRÁNYELVET:
1. cikk
A 80/720/EGK irányelv I. melléklete ezen irányelv mellékletével összhangban módosul.
2. cikk
(1) 1988. október 1-jétől a tagállamok:
- nem tagadhatják meg egyetlen traktortípus tekintetében sem az EGK-típusbizonyítvány megadását, a 74/150/EGK irányelv 10. cikke (1) bekezdésének utolsó francia bekezdésében említett okirat kiadását, vagy a nemzeti típusbizonyítvány megadását, vagy
- nem tilthatják meg az olyan típusú traktor vagy traktorok forgalomba helyezését, amelyek kezelőtere, vezetőhelyhez történő hozzáférése, ajtajai és ablakai megfelelnek ezen irányelv rendelkezéseinek.
(2) 1988. október 1-jétől a tagállamok:
- nem állíthatják ki a 74/150EGK irányelv 10. cikke (1) bekezdésének utolsó francia bekezdésében említett okiratot olyan traktortípus vonatkozásában, amely kezelőtere, a vezetőhelyhez történő hozzáférése, az ajtajai és az ablakai nem felelnek meg ezen irányelv rendelkezéseinek,
- megtagadhatják olyan traktortípus nemzeti típusjóváhagyásának megadását, amely kezelőtere, a vezetőhelyhez történő hozzáférése, ajtajai és ablakai nem felelnek meg ezen irányelv rendelkezéseinek.
3. cikk
A tagállamok hatályba léptetik azokat a rendelkezéseket, amelyek szükségesek ahhoz, hogy ennek az irányelvnek legkésőbb 1988. szeptember 30-ig megfeleljenek. Erről haladéktalanul tájékoztatják a Bizottságot.
4. cikk
Ennek az irányelvnek a tagállamok a címzettjei.
Kelt Brüsszelben, 1988. június 22-én.